འཆད་རྩོད་རྩོམ་ལ་ཐོགས་མེད་རྒྱལ་བའི་ལྷ།།རྗེ་བཙུན་བློ་བཟང་གྲགས་པ་སྲིད་འདིར་བྱོན།།གདན་ས་ཆེན་མོ་དགའ་ལྡན་རྣམ་རྒྱལ་བཏབ།།རི་བོ་དགེ་ལྡན་རིང་ལུགས་གསར་དུ་གཏོད།།ལྷ་སའི་སྨོན་ལམ་ཆེན་མོ་ཚོགས་འགོ་བརྩམས།།ཞྭ་སེར་བསྟན་པའི་རིང་ལུགས་རྒྱ་ཆེར་བསྐྱེད།།ཐུགས་སྲས་འཇམ་དབྱངས་བཀྲ་ཤིས་དཔལ་ལྡན་གྱིས།།དཔལ་ལྡན་འབྲས་དཀར་སྤུངས་འདྲའི་ཆོས་གྲྭ་བཞེངས།།བྱམས་ཆེན་ཆོས་རྗེ་ཤཱཀྱ་ཡི་ཤེས་ཀྱིས།།སེ་ར་ཐེག་ཆེན་གླིང་གི་ཆོས་འཁོར་བཏབ།།རྒྱལ་བའི་མཚན་འཛིན་དགེ་འདུན་གྲུབ་བ་ཡིས།།གཙང་གི་བཀྲ་ཤིས་ལྷུན་པོ་རྒྱས་པར་བཞེངས།།གདན་ས་ཁག་ལ་སྐྱབས་རྗེ་ཡབ་སྲསབཞུགས།།དགེ་ལུགས་གྲུབ་མཐའ་ཉི་ཟླའི་ཚུལ་དུ་རྒྱས།།ལྷག་པར་རྒྱལ་མཆོག་ལྔ་པ་ཆེན་པོ་ཡིས།།ཆོས་སྲིད་གཉིས་ཀའི་ལམ་ལུགས་མཐའ་ལ་བསྐྱངས།།དགའ་ལྡན་ཕོ་བྲང་སྲིད་ཇུས་བོད་ལ་བསྟར།།རྒྱལ་བའི་དབུ་འཕངས་སྔར་བས་ཆེས་ཆེར་བསྟོད།།མདོར་ན་བོད་ཡུལ་གངས་ཅན་ཞིང་ཁམས་སུ།།འགྲོ་ཀུན་བསོད་ནམས་རྒྱས་པའི་དན་རྟགས་སུ།།རྩ་ཆེན་བླ་མ་རྒྱུ་སྐར་ཚོགས་བཞིན་བྱོན།།ཚང་མས་རང་ལུགས་གྲུབ་མཐའ་འབད་པས་བསྐྱངས།།